
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 313 

5 Απριλίου 1994 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στην θέση 
ΚΑΡΦΑ της Κοινότητος ΘΥΜΙΑΝΩΝ του Νομού 
Χίου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και 
κατηγοριοποίηση του οικισμού Λυγιάς με πληθ. 
κάτω των 2.000 κατ. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 43 (1) 

Καθορισμός ορίων αιγιαλού και παραλίας στην θέση 

ΚΑΡΦΑ της Κοινότητος ΘΥΜΙΑΝΩΝ του Νομού Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψιν μου: 

1. Τις διατάξεις του Α.Ν. 2344/40 περί καθορισμού 
ορίων αιγιαλού και παραλίας όπως τροποποιήθηκε και συ¬ 
μπληρώθηκε μεταγενέστερα, καθώς και κάθε σχετική Δι¬ 
καστηριακή και Διοικητική Νομολογία. 

2. Την από 21.6.1993 σχετική συμπληρωματική έκθεση 
της αρμόδιας επιτροπής του άρθρου 74 του Π.Δ. 636/77, 
που ασχολήθηκε με τον καθορισμό ορίων Αιγιαλού και Πα¬ 
ραλίας στην θέση ΚΑΡΦΑ της Κοινότητος ΘΥΜΙΑΝΩΝ 
του Νομού Χίου. 

3. Το υπ’ αριθμ. πρωτ. Φ.544.5/598/93/Αρ. Σ. 1259/ 
24.8.1993 έγγραφο του Υπουργ. Εθνικής Αμύνης, Γενι¬ 
κού Επιτελείου Ναυτικού (Γ.Ε.Ν.), Δ/νση Α2 Τμήμα ΐνβ, το 
οποίο συμφώνησε όπως προχωρήσει η διαδικασία της εκ- 
δόσεως της παρούσης αποφάσεως, σύμφωνα και με τις σε 
αυτό αναγραφόμενες παρατηρήσεις, οι οποίες και ετηρή- 
θησαν ακριβώς και στο ακέραιο. 

4. Το γεγονός ότι όλες οι σχετικές υποδείξεις, όλων των 
εμπλεκομένων φορέων του παρόντος καθορισμού Αιγια- 
λού και Παραλίας, έχουν ληφθεί υπόψιν κατά τον τελικόν 


παρόντα καθορισμόν και τα σχετικά διαγράμματα και έγ¬ 
γραφα, αποφασίζουμε: 

1. Εγκρίνουμε τον καθορισμό των ορίων του ΑΙΓΙΑΛΟΥ 
ΚΑΙ ΠΑΡΑΛΙΑΣ στην θέση ΚΑΡΦΑ της Κοινότητος ΘΥ- 
ΜΙΑΝΩΝ του Νομού Χίου, όπως αυτός παρουσιάζεται με 
κόκκινη και κίτρινη γραμμή αντιστοίχως στο επισυναπτό- 
μενο από τις 1.7.1991, τοπογραφικό σχεδιάγραμμα κλί¬ 
μακας 1:500, του συντάξαντος Τεχν. Πολ. Μηχαν. ΙΩ¬ 
ΑΝΝΗ ΤΣΑΓΡΗ, το οποίον έχει αρμοδίως ελεγχθεί από 
τον υπάλληλο της ΔΤΥΝ. Χίου Γεωργ. Δαμίγο, ΠΕ4 με Αο 
βαθμό, και έχει παρομοίως θεωρηθεί από τον Διευθυντή 
Τεχνικ. Υπηρεσιών Νομ. Χίου και όπως έχει συνυπογράφει 
από τα μέλη της κατά τα ανωτέρω αρμόδιας ΕΠΙΤΡΟΠΗΣ 
ΚΑΘΟΡΙΣΜΟΥ όσον αφορά τις τελικές γραμμές του ΑΙ- 
ΓΙΑΛΟΥ και της ΠΑΡΑΛΙΑΣ. 

2. Εγκρίνουμε την έκθεση της κατά νόμον αρμοδίας ως 
άνω Επιτροπής, κατά τα σε αυτήν διαλαμβανόμενα. 

3. Στην παρούσα απόφαση επισυνάπτονται και από ένα 
ακριβές αντίγραφο της σχετικής ως άνω έκθεσης της Επι¬ 
τροπής καθορισμού, και ένα ακριβές αντίγραφο του ως 
άνω Τοπογραφικού Σχεδιαγράμματος με περασμένες τις 
τελικές οριογραμμές του Αιγιαλού και της Παραλίάς στην 
υπόψιν περιοχή. 

4. Η παρούσα απόφαση να δημοσιευθεί το συντομότερο 
στην Εφημερίδα της Κυβερνήσεως όπως ο νόμος ορίζει. 

Χίος, 16 Φεβρουάριου 1994 

Ο Νομάρχης 
ΠΑΝΑΓΙΩΤΗΣ ΡΗΓΑΣ 


ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΧΙΟΥ 
ΚΤΗΜΑΤΙΚΗ ΥΠΗΡΕΣΙΑ 
Πολυτεχνείου 13, Χίος 
Τηλ. 21046 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΚΑΙ ΠΑΡΑΛΙΑΣ 

Για τον καθορισμό των ορίων του αιγιαλού εις την θέση 
Καρφα, Χίου, της Κοινότητας θυμιανων Χίου, για 
πρώτη φορά. 

Στη Χίο σήμερα, την 21.6.93 οι υπογεγραμμένοι: 

1. Τσούρος Νικόλαος, ως Προϊστάμενος της Κτηματι¬ 
κής Υπηρεσίας (συναρμόδιος με τον Προϊστάμενο Δ.Ο.Υ. 

Χίου), Μανώλης Κισσανής, Προϊστάμενος Δ.Ο.Υ. Χίου, 

2. Κουτσουραδης Γιάννης, Πολιτ. μηχ. ΠΕΙ με Αο 
βαθμό, 

3. Αρκάδης Ιωάννης, λιμενάρχης Χίου, αντιπλοίαρχος, 

αποτελούντες την επιτροπή καθορισμού των ορίων του 

αιγιαλού, σύμφωνα με το άρθρο 74 του Π.Δ. 636/77 μετα¬ 
βήκαμε επί τόπου στην προαναφεράμενη περιοχή την 
21.6.93. 

Λαβόντες υπόψη: 

1. Την από 1.7.1991 αίτηση του Γκαραγκανη Χρήστου 
διά της οποίας ζητείται ο καθορισμός των ορίων του αιγια- 
λού στην πιο πάνω περιοχή. 

2. Το υπό του Ιωάννη Τσαγρη, τεχνολ. πολιτ. μηχανικού 
με αριθμό μητρώου ν5533 συνταχθέν την 1 η Ιουλίου 1991 
τοπογραφικό και υψομετρικό διάγραμμα σε μια (1) πινα¬ 
κίδα υπό κλίμακα 1:500 ελεγμένο για την ακρίβεια της 
αποτύπωσης υπό του Δαμίγου Γεωργ., τοπογρ. μηχανικού 
με Α' βαθμό της Δ.Τ.Υ.Ν. Χίου, την 14.8.91 και θεωρηθέν 
από την Δ.Τ.Υ.Ν. Χίου την 14.8.91 όπως ορίζει το άρθρο 
20 του Ν. 719/77. 

3. Τις διατάξεις του Α.Ν. 2344/40 όπως αυτός τροπο¬ 
ποιήθηκε καθώς και την σχετική δικαστική και διοικητική 
Νομολογία προς αυτόν τον νόμο. 

4. Την αντίληψη που σχηματίσαμε από την επί τόπου 
μετάβαση, για το πλάτος της βρέχόμενης ξηρός και τα 
λοιπά συναφή στοιχεία, ήτοι: 

α) Το γεγονός ότι δεν έχουν εκτελεσθεί έργα στο χώρο 
του αιγιαλού και συγκεκριμένα από την θάλασσα έως την 
κόκκινη γραμμή. 

β) Το γεγονός ότι το βάθος της θάλασσας στην υπό εξέ¬ 
ταση περιοχή, είναι πολύ μικρό και διά μεγάλο πλάτος. 

γ) Το γεγονός ότι οι παλλίροιες και τα θαλάσσια ρεύματα 
είναι πολύ μικρού μεγέθους έως ανύπαρκτα για την υπό 
εξέταση περιοχή. 


δ) Το γεγονός ότι οι επικρατούντες κύριοι άνεμοι είναι 
βόρειοι, εντάσεων πολλές φορές τον χειμώνα 7 και 8 μπο- 
φώρ και το γεγονός ότι το μέγιστο παρουσιασθέν κύμα 
στην περιοχή κατά τα τελευταία χρόνια έφθασε τα 2 - 3 
μέτρα. 

5. Τας γενομένας μαρτυρικάς καταθέσεις των γειτόνων 
και το γεγονός ότι διά την υπό εξέταση περιοχή υπάρχει 
σαφή αντίληψη των επικρατούντων τοπικών συνθηκών επί 
σειρά ετών και συνεχώς, αποφασίζει: 

1. Καθορίζει την επί του ως άνω τοπογραφικού διαγράμ¬ 
ματος: 

α) Την οριογραμμή του αιγιαλού δι’ ερυθρός συνεχούς 
πολυγωνικής γραμμής 1,2,3, έως και 23, 24, 25, 26, της 
οποίας οι κορυφές εξασφαλίζονται η κάθε μια όπως στο 
τοπογραφικό διάγραμμα φαίνεται. 

β) Την οριογραμμή της παραλίας διά συνεχούς κίτρινης 
πολυγωνικής γραμμής V, 2', 3', έως και 24', 25', 26', της 
οποίας οι κορυφές εξασφαλίζονται όπως η κάθε μια στο 
τοπογραφικό διάγραμμα φαίνεται. 

2. Αποφαίνεται ότι δεν υφίσταται παλαιός αιγιαλός, δηλ. 
δεν έχει καθορισθεί στο παρελθόν ο αιγιαλός ή δεν άλλαξε 
η οριογραμμή του αιγιαλού. 

3. Καθορίζει ζώνη παραλίας όπως στο συνημμένο τοπο- 
γραφικό σχεδιάγραμμα φαίνεται επειδή δεν εξυπηρετού¬ 
νται οι σκοποί της παραγράφου του άρθρου 7 του Α.Ν 
2344/40. 

Χίος, 21 Ιουνίου 1993 

Η Επιτροπή 
ΝΙΚΟΛΑΟΣ ΤΣΟΥΡΟΣ 

Τα Μέλη 

ΙΩΑΝΝΗΣ ΚΟΥΤΣΟΥΡΑΔΗΣ, ΙΩΑΝΝΗΣ ΑΡΚΑΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 498/93, σχετ. 481/93, 3155/93 (2) 

Καθορισμός ορίων, όρων και περιορισμών δόμησης και 
κατηγοριοποίηση του οικισμού Λυγιάς με πληθ. κάτω 
των 2.000 κατ. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 /Δ/ 
3.5.85) «τρόπος καθορισμού ορίων οικισμών της χώρας, 
κατηγορίες αυτών και καθορισμός όρων και περιορισμών 
δόμησης». 

2. Τα πληθυσμιακά στοιχεία της τελευταίας απογραφής 
του κράτους της Ε.Σ.Υ.Ε. 

3. Το Π.Δ. 910/77 περί οργανισμού Υ.Δ.Ε. 

4. Τις διατάξεις του Ν. 1032/80 περί συστάσεως 
Υ.Χ.Ο.Π. 

5. Το Ν. 3200/55 «περί συμπληρώσεως των διατάξεων 
περί διοικητικής αποκεντρώσεως». 

6. Την αριθ. πρωτ. 9156/14.12.93 απόφαση Νομάρχη 
Ηλείας «σχετικά με συγκρότηση Συμβουλίου Χ.Ο.Π.» Ν. 
Ηλείας. 

7. Την αριθ. 13/93 απόφαση Κοινοτικού Συμβουλίου 
Λυγιάς. 

8. Το αριθ. πρωτ. 1718/3.2.93 έγγραφο Δασαρχείου 
Αμαλιάδος. 

9. Την σύμφωνη γνώμη του Συμβουλίου Χ.Ο.Π. Ν. 
Ηλείας, που διατυπώθηκε στο υπ’ αριθ. 1/94 πρακτικό, 
αποφασίζουμε: 

1. Καθορίζουμε τα όρια του οικισμού Λυγιάς όπως αυτά 
φαίνονται στο σχεδιάγραμμα κλ. 1:5000 που αποτελούν 
αναπόσπαστο τμήμα της παρούσης απόφασης και περι¬ 
κλείονται από τους αριθμούς 1-18 και που αναρτήθηκε 
στο κτίριο της Πολεοδομίας επί 15 μέρες. 


2. Καθορίζουμε τους ακόλουθους γενικούς και ειδικούς 
όρους δόμησης: 

Γενικοί όροι δόμησης: 

Αρτιότητα Β3.3. Αδιάφορος, παραλιακός 1.500 τ.μ. 
όπως αναφέρεται στην κατηγοριοποίηση στην αριθ. πρωτ. 
56/87 απόφαση Νομάρχη. 

Ειδικοί όροι δόμησης: 

Τους όρους δόμησης για τον παραπάνω οικισμό όπως 
φαίνονται στην καρτέλλα που συνοδεύει την κάθε κατηγο¬ 
ρία των οικισμών 56/87 απιόφαση Νομάρχη. 

3. Κατηγοριοποίηση του οικισμού Λυγιάς Β.3.3. 

Εξώστες: Επιφάνεια: 1,80 χ 70% μήκος όψης. 

Ανοίγματα: 40% της επιφάνειας της όψης. 

Περίφραξη: α) Τύπος: Γενικός τρόπος. 

β) Χρώμα: Λευκό και Γκρίζο. 

Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό το- 
πογραφικό διάγραμμα από το Τ.Π. & Π.Ε. Ν. Ηλείας ώστε 
να εξασφαλίζεται η συνέχεια των υπαρχόντων κοινοχρή¬ 
στων χώρων και η δημιουργία νέων σύμφωνα με τα οριζό¬ 
μενα στις διατάξεις της παρ. 1 του άρθρου 6 του από 
24.4.85 Π. Δ/τος. Να εξασφαλίζεται οπωσδήποτε η συνέ¬ 
χεια των υφισταμένων ή εγκεκριμένων δρόμων του οικι¬ 
σμού. 

Από τις διατάξεις της παραπάνω απόφασης δεν προκα- 
λείται δαπάνη σε βάρος του προϋπολογισμού της Κοινό¬ 
τητας Λυγιάς. 

Κατά της απόφασης αυτής επιτρέπεται προσφυγή προς 
τον Υπουργό ΠΕ.ΧΩ.Δ.Ε. ΜΟΝΟ ΓΙΑ ΠΑΡΑΒΑΣΗ ΝΟ¬ 
ΜΟΥ (Ε 42/93). 

Η απόφασή μας αυτή που ισχύει από τη δημοσίευσή της 
να δημοσιευθεί στην Εφημερίδα της Κυβερνήσεως. 

Πύργος, 8 Μαρτίου 1994 

Ο Νομάρχης 
Γ. ΜΠΡΕΓΙΑΝΝΗΣ 








